**Legea nr. 30/2018 din 15 ianuarie 2018**

**pentru completarea art. 30 din Legea nr. 207/2015 privind Codul de procedură fiscală**

(Publicată în Monitorul Oficial nr. 49 din 18 ianuarie 2018)

Parlamentul României adoptă prezenta lege.

ART. I

La articolul 30 din Legea nr. 207/2015 privind Codul de procedură fiscală, publicată în Monitorul Oficial al României, Partea I, nr. 547 din 23 iulie 2015, cu modificările şi completările ulterioare, după alineatul (3) se introduce un nou alineat, alineatul (31), cu următorul cuprins:

"(31) Administrarea obligaţiilor fiscale datorate de contribuabilii mijlocii, inclusiv de sediile secundare ale acestora, se realizează de organul fiscal de la nivel judeţean sau al municipiului Bucureşti, după caz."

ART. II

Prevederile art. 30 alin. (31) din Legea nr. 207/2015 privind Codul de procedură fiscală, cu modificările şi completările ulterioare, se aplică începând cu prima zi a trimestrului următor intrării în vigoare a prezentei legi.

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

p. PREŞEDINTELE CAMEREI DEPUTAŢILOR,

PETRU-GABRIEL VLASE

PREŞEDINTELE SENATULUI

CĂLIN-CONSTANTIN-ANTON POPESCU-TĂRICEANU

Bucureşti, 15 ianuarie 2018.

Nr. 30.

---------------